**Одобрявам:**

 **Ваня Събчева**

*Областен управител*

 *на област Ловеч*

**Областен експертен съвет по устройство на територията**

**Протокол № 3**

Днес 17.12.2019 г. в изпълнение на заповед № РД-07-203/10.12.2019 г. на Областен управител на област Ловеч се проведе заседание на Областен експертен съвет по устройство на територията в състав:

**ПРЕДСЕДАТЕЛ:** Бойко Пъдарски – зам. областен управител на област Ловеч

**СЕКРЕТАР:** инж. Росица Денчева – главен експерт в дирекция АКРРДС

**ЧЛЕНОВЕ:**

1. д-р Красимир Джонев – кмет на община Летница;
2. Корнелия Маринова – кмет на община Ловеч;
3. инж. Георги Грозданов – директор на ОПУ – Ловеч;
4. инж. Иглика Игнатова – главен инженер на „ВиК“ АД – гр. Ловеч – с пълномощно с изх. № ТОП-6428-3/11.12.2019 г.;
5. инж. Павли Богдански – директор на Регионална дирекция по горите – Ловеч;
6. Дияна Рускова – директор на Областна дирекция „Земеделие“ Ловеч;
7. инж. Николай Николов – „ЧЕЗ Разпределение България“ АД – Ловеч;
8. инж. Петър Петров – началник сектор ПКД в РД ПБЗН – Ловеч – със заповед с изх. № 921-з-930/17.12.2019 г.;
9. инж. Стефан Цанев – началник отдел ПД в РИОСВ Плевен – писмо с изх. № 6600 (1)/16.12.2019 г. на директора на РИОСВ - Плевен;
10. инж. Анелия Лалева – главен експерт в отдел ПУ на БД „Дунавски район“ – Плевен – със служебна бележка изх. № СКЗЗВ-02-549-(1)/16.12.2019 г. от директора на БДДР;
11. инж. Соня Илиева – инженер ХМС в „Напоителни системи“ ЕАД – Плевен – с пълномощно с изх. №682/17.12.2019 г.;
12. инж. Михаил Киров – началник на СГКК – Ловеч;
13. Дора Стоянова – главен юрисконсулт в дирекция АКРРДС при ОА Ловеч;
14. Християн Христов – специалист в дирекция АКРРДС при ОА Ловеч.

 Cъс задача да разгледа административна преписка с вх. № РР-09-4(9)/05.12.2019 г. и на основание чл. 127, ал. 2 във връзка с чл. 144, ал. 5 от Закона за устройство на територията да се произнесе по искането на „Рутекс“ ООД за съгласуване на проектна документация във връзка с изработване на технически проект за обект „Изграждане на АМ „Хемус“, Участък 5 – от края на пътен възел „Летница“ (пресичане с път III-301) до път III-303, включително пътен възел, от км 166+144,09 до км 189+344, с дължина 23,2 км“ – Подучастък 5.1 от км 167+572 до км 179+720 на територията на област Ловеч, в землищата на с. Чавдарци, община Ловеч и гр. Летница, с. Крушуна и с. Горско Сливово, община Летница.

**Възложител:** „Автомагистрали“ ЕАД

 Заседанието бе открито от г-н Бойко Пъдарски – зам. областен управител на област Ловеч и председател на съвета.

 Присъства инж. Илиян Иванов – изпълнителен директор на „Рутекс“ ООД – гр. София, изпълнител по сключен договор между „Автомагистрали“ ЕАД и „Рутекс“ ООД за изработване на технически проект за горепосочения обект.

 Проектът бе представен от инж. Веселин Василев – проектант във „Рутекс“ ООД - гр. София.

 Основание за възлагане на техническия проект е разработен Идеен проект за АМ „Хемус“, етап 2 от 2015 г. с влязло в сила Решение по оценка на въздействие върху околната среда № 2-2/2015 г. По договора на фирмата са изготвени част „Пътна“ и част „Конструкции – големи съоръжения“, обект на обсъждане и съгласуване.

 Беше представено ситуационното решение на трасето в проектирания участък. Подучастък 5.1 от км 167+572=166+144,09 до км 172+720 е с дължина 12,148 км. Започва от пътен възел (ПВ) „Летница“ от км 167+572. При км 167+735 пресича р. Осъм. При км 171+562 се пресича път LOV1064 Летница – Крушуна, където се предлага изграждането на ПВ „Крушуна“. При км 173+680 се пресича път III-3011 Летница – Горско Сливово. Пресичат се още 6 селскостопански пътища. На км 170+060 се предвижда двустранно разположен паркинг – зона за отдих.

 Бяха представени основните общо 11 броя големи съоръжения, които попадат в проектирания подучастък: мост над р. Осъм, мост над дере на км 174+600, мост над р. Ломя; ПВ „Крушуна“, надлез над път III-3011 и 6-те селскостопански надлези и подлези.

 Бяха показани нивелетното решение на пътя, габарити и конструкция на пътната настилка, типови напречни профили и детайли, особености при избора на конструктивните решения и материали.

 След представянето на техническия проект председателят на областния експертен съвет по устройство на територията даде думата на членовете на съвета за становища, мнения, забележки и въпроси.

1. Въпроси от инж. Иглика Игнатова: Възложителят „Автомагистрали“ ЕАД е поискал данни за съоръженията, стопанисвани от „ВиК“ АД – гр. Ловеч и с писмо от месец август 2019 г. е отговорено, че трасето на проектирания участък пресича външен водопровод от шахтов кладенец „Ливадето-3“ до помпена станция „Крушуна“, както и санитарно-охранителна зона (СОЗ) пояс II и пояс III на шахтов кладенец „Ливадето-3“, с. Крушуна, общ. Летница. В представените проектни части не е показан начинът на пресичане на този водопровод и СОЗ. Няма подадено искане към дружеството за захранване с вода на зоната за краткотраен отдих.

Отговор от инж. Веселин Василев: Реконструкцията на засегнатата ВиК инфраструктура е предмет на отделна разработка, която се прави, съгласува и ще бъде представена в отделна проектна част за ВиК.

1. Въпрос от г-жа Корнелия Маринова: за уточнение относно броя на пътните възли по трасето.

Отговор от инж. Веселин Василев: Пътните възли в подучастъка са два – в края на предходния участък и в началото на този е пътен възел (ПВ) „Летница“ и на около 4,5 км след него, при пресичането на общински път LOV1064 Летница – Крушуна, е ПВ „Крушуна“, който не е бил предвиден в обсъждания преди време идеен проект за трасето.

1. Въпроси от д-р Красимир Джонев: Път III-3011 има ли връзка с автомагистралата; какво се случва с пътя за яз. „Пусия“; предвидени ли са места за площадки за строителни материали и за временни пътища в процеса за строителство.

Отговор от инж. Веселин Василев: Предвиден е надлез на път III-3011 Летница – Горско Сливово без връзка с магистралата; осигурен е общинският път LOV3036 Горско Сливово – Летница, разположен успоредно в участъка, без да се прави пресичане с трасето; изграждането на временни пътища и площадки е предмет на проектна част „Организация на строителството“, която се разработва.

1. Въпрос от инж. Стефан Цанев: Уведомени ли са органите на Министерство на околната среда и водите (МОСВ) за промяната, касаеща изграждането на нов пътен възел „Крушуна“ спрямо съгласувания идеен проект.

Отговор от инж. Илиян Иванов: Има принципно съгласуване.

***Забележка:*** *С вх. № РР-09-4-(12)/06.01.2020 г. е внесено Становище от РИОСВ – Плевен,* ***неразделна част от протокола.***

1. Въпроси от инж. Георги Грозданов: Предвидени ли са разполагането на комуникационни кабели по трасето и мерки срещу снегонавявания, предвид наличието на т.нар. зона „роза на ветровете“.

Отговор от инж. Веселин Василев: Предвидено е полагане на тръбна мрежа и шахти за комуникационната инфраструктура, предмет на друга проектна част. В проект по ландшафт, след обследване на снегонавяванията, се предвиждат залесителни пояси.

1. Въпрос от д-р Красимир Джонев: Има ли предвидени проходи за преминаване на животни.

Отговор от инж. Веселин Василев: Не са предвидени отделни, в проектна част „Екология“ ще се използват планираните водостоци.

1. Въпрос от инж. Соня Илиева: Съгласувано ли е преминаването на напоителните канали.

Отговор от инж. Веселин Василев: Осигурено е пресичането на 3 броя напоителни канали.

1. Въпроси от инж. Анелия Лалева: Тъй като зоната за краткотраен отдих с паркинги попада в санитарно-охранителна зона, границите й следва да се нанесат в проектната пътна част и в ситуацията, за което бяха предоставени актуални данни. В обхвата на трасето има разположени три водовземни съоръжения и при строителството и експлоатацията на обекта е необходимо строго да бъдат спазвани мерките за опазване на подземните води от замърсяване. За новопроектирания пътен възел писмено да се уведоми МОСВ.

Отговор от инж. Веселин Василев: Осигурено е цялостно отводняване и отвеждане на повърхностните води до съоръжения за пречистване, като са предвидени каломаслоуловители.

1. Въпрос от инж. Михаил Киров: Да се представи актуализиран парцеларният план.

В хода на дискусията се включиха и други участници в експертния съвет.

 Областният експертен съвет по устройство на територията

**РЕШИ:**

 Предлага на Областен управител на област Ловеч да съгласува представения технически проект за обект „Изграждане на АМ „Хемус“ Участък №5 от края на пътен възел „Летница“ (пресичане с път III-301) до път III-303 включително Пътен възел“; Участък: от км 167+572=166+144,09 до км 190+771,67=189+344; Подучастък 5.1: от км 167+572=166+144,09 до км 179+720 на територията на област Ловеч, по двете проектни части: част „Пътна“ и част „Конструктивна – големи съоръжения“.

ПРЕДСЕДАТЕЛ: …………………. СЕКРЕТАР: ……………………….

 / Бойко Пъдарски/ / инж. Росица Денчева/

 ЧЛЕНОВЕ:

1. д-р Красимир Джонев …………… 8. инж. Петър Петров………………….
2. Корнелия Маринова……………… 9. инж. Стефан Цанев…………………
3. инж. Георги Грозданов…………... 10. инж. Анелия Лалева………………..
4. инж. Иглика Игнатова…………… 11. инж. Соня Илиева………..………....
5. инж. Павли Богдански…………… 12. инж. Михаил Киров…………………
6. Дияна Рускова……………………. 13. Дора Стоянова………………………
7. инж. Николай Николов………….. 14. Християн Христов………………….